Բայց եթե նույնիսկ Փաշինյանի այս խոստումը մոռանանք, ապա չենք կարող մոռանալ նրա խորհրդականներին, որոնք փաստորեն սխալ են զեկուցել ՀՀ վարչապետին: Եթե ճիշտ զեկուցեին, ապա Փաշինյանը շուկայում չէր զարմանա, թե լոլիկն ինչու է այդքան թանկ ու ինչո՞ւ վարունգը մի տեղ այլ գին ունի, մյուս տեղում՝ բոլորվին այլ: Խորհրդականները պարտավոր էին 100 տոկոսով ճշտել գները, դրանց տատանումները, տարբերությունները, այդ մասին պատշաճ զեկուցեին վարչապետին, որն էլ շուկա կգնար, ոչ թե որպեսզի պարզի՝ այդպես է, թե ոչ, այլ որպեսզի հասկանա, թե ինչո՞ւ է այդպես ու եթե գնաճը հիմնավոր չէ՝ դեմն առնի: